b'\n_START_ARTICLE_\nRed \xc4\x8drnega orla\n_START_PARAGRAPH_\nRed \xc4\x8drnega orla (nem\xc5\xa1ko Hoher Orden vom Schwarzen Adler) je bil najvi\xc5\xa1ji vite\xc5\xa1ki red Kraljevine Prusije, ki ga je 17. januarja 1701 ustanovil elektor Friedrich III. Brandenbur\xc5\xa1ki, poznej\xc5\xa1i kralj Friderik I. Pruski._NEWLINE_Red je imel le eno stopnjo, a se je lahko podeljeval z ali brez verige. S podelitvijo reda so bili odlikovanci upravi\xc4\x8deni tudi do velikega kri\xc5\xbea reda rde\xc4\x8dega orla; od leta 1862 so \xc4\x8dlani pruske kraljeve hi\xc5\xa1e ob podelitviji reda prejeli \xc5\xa1e red krone 1. razreda._NEWLINE_Do ukinitve reda leta 1918 je bil podeljen 407-krat.'